  Майя Бывальцева 23-тӥ коньывуонэ Удмуртилэн кунлыкезлы 100 ар тырмонлы сӥзем видеолекциослэн выль сериез потӥз. Элькунысь кун архивлэн ёзэтысьтыз валтӥсь ӧнерчи Максим Шишкин вералоз, кызьы ХХ даур кутсконын Ижысь но Воткаысь рабочийёслэн большевикъёслы пумитъяськонзылэн шорсюлэмъёсыз луизы. Ижын но Воткаын пумитъяськон: бугыръяськись 1918-тӥ ар 8-тӥ гудырикошконэ ӵукна пумитъяськисьёс Ижысь заводлэн азбараз митинг радъязы, отчы рабочийёс люкаськизы. Соос пыӵал тӥрлыкен складэз киултӥзы, заводэз басьтӥзы но дурбасьтӥсьёссылы пыӵалъёс сётӥзы. Соослэн лыдзы 6 сюрс муртозь вуиз. Кутскиз ожмаськон. Кык фронт кылдӥз: заводысь мастерскойёсты но карлэсь шурсьӧр люкетсэ фронтовикъёс басьтӥзы, нош Нагорной люкетэз (карлэн туала люкетэз, тыметлэн шундыӝужан палыз) большевикъёс кие кылиз Максим Шишкин, Удмуртиысь кун архивлэн ёзэтысьтыз валтӥсь ӧнерчи100 арлэсь трос азьвыл луэм ужрадъёс пумысен историкъёс но шаерчиос али но споръясько. Соин ик та веран зэмос учыръёс но лыдпусъёс вылэ инъяське. Учкисьёс со вакытэ пумитъяськисьёслэсь нимъёссэс тодэ ваёзы, тросэз соос каръёсысь но гуртъёсысь урам нимъёсын кылемын. Озьы ик тодозы, кызьы Ижкарлэн лымшор палаз ожмаськон мынӥз.  Азьвылъёссэ но выль выпускъёсты «Terra Удмуртия» ютуб-каналысь, озьы ик ивортодэъя «Удмуртия» агентстволэн сайтысьтыз но мерлыко вотэсъёсысь учке. Тегъёс: Мерлык Ижкар Удмуртия история Вотка Удмуртилэнкунлыкезлы100ар 100ар  